ગણેશજીએ જ્યારે મોરિયાને વરદાન માંગવા કહ્યું ત્યારે તેણે કહ્યું કે તે ગણેશજી સાથે એક થવા માંગે છે. આથી તે દિવસથી મોરિયાનું નામ ગણપતિ દાદાના નામ સાથે જોડાઈ ગયું છે. અમારા સહયોગી અખબાર ટાઈમ્સ ઑફ ઈન્ડિયા સાથેની વાતચીતમાં વિદ્વાન આર.સી ઢેરેએ જણાવ્યું, “મોરિયાને સિદ્ધ યોગીરાજે મહારાષ્ટ્રના પુણે જિલ્લામાં જઈને તપશ્ચર્યા કરવા જણાવ્યું હતું. મોરિયાએ 42 દિવસ ઉપવાસ કરીને આદ્યાત્મિક જાગૃતિ કેળવી. સાત પેઢી સુધી મોરિયા વંશના લોકો ગણેશજીના પ્રખર ભક્તો હતો. આ સાતે પેઢીના લખાણો ઉપલબ્ધ છે.” થિયુરમાં આવેલુ ચિંતામણિ મંદિર અષ્ટવિનાયક યાત્રામાંનું એક મંદિર છે. આ યાત્રા સ્થળનું ઉદભવસ્થાન મોરિયા ગોસાવી સાથે સંકળાયેલુ છે.